Sacrosancto et exorabili loco Cluniaco, in honore beatorum apostolorum Petri et Pauli dicato, quem donnus Maiolus abba regere videtur. Ego, in Dei nomine, Ebbo et uxor mea Helisabet donamus aliquid ex rebus nostris, hoc est campus et terra arabilis in pago Lugdunense, in agro Kandiacense, in villa quæ dicitur Arathore; et terminatur ipse campus vel ipsa terra a mane terra Hedonis, a meridie via publica, a sero terra Sancti Petri, a cirtio de ipsa hereditate; et faciant rectores prefati loci quicquid voluerint, cum omni integritate, nemine contradicente. Qui autem contradicere voluerit, iram Dei omnipotentis et omnium sanctorum incurrat, nisi emendaverit, et hæc donatio firma et stabilis permaneat, stipulatione subnixa. S. Ebbonis et uxoris ejus Helisabeth.